8.10.2009 Den Europæiske Unions Tidende L 264/5 KOMMISSIONENS FORORDNING (EF) Nr. 936/2009 af 7. oktober 2009 om anvendelse af aftaler mellem Den Europæiske Union og tredjelande om gensidig anerkendelse af visse former for spiritus (kodificeret udgave) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 110/2008 af 15. januar 2008 om definition, betegnelse, præsentation og mærkning af samt beskyttelse af geografiske betegnelser for spiritus og om ophævelse af Rådets forordning (EØF) nr. 1576/89 (!), særlig artikel 27, og ud fra følgende betragtninger: (1) Kommissionens forordning (EF) nr. 1267/94 af 1. juni 1994 om anvendelse af aftaler mellem Den Europæiske Union og tredjelande om gensidig anerkendelse af visse former for spiritus (?) er blevet ændret væsentligt ). Forordningen bør af klarheds- og rationaliseringshensyn kodificeres. (2) > Den Europæiske Union har indgået en aftale i form af brevveksling med Amerikas Forenede Stater og har undertegnet en aftale med De Forenede Mexicanske Stater om gensidig anerkendelse og beskyttelse af visse former for spiritus. Ifølge disse aftaler skal de lovgiv- ningsmæssige og administrative foranstaltninger, der er nødvendige for at opfylde de i aftalen fastsatte forplig- telser, iværksættes inden en bestemt frist. For at sikre at ovennævnte produkter omfattes af de foreskrevne kontrol- og beskyttelsesforanstaltninger, bør der opstilles en liste over produkter, der falder ind under aftaler indgået af Den Europæiske Union. (3) — Foranstaltningerne i denne forordning er i overensstem- melse med udtalelse fra Komitéen for Spiritus — UDSTEDT FØLGENDE FORORDNING: Artikel 1 1. De produktbetegnelser, der er anført på listen i bilag I til denne forordning, og som har oprindelse i de sammesteds nævnte tredjelande, må kun anvendes for produkter, der er fremstillet efter de pågældende tredjelandes love og forskrifter. 2. De beskyttelses- og kontrolforanstaltninger for spiritus, der er nævnt i artikel 24, stk. 1, i forordning (EF) nr. 110/2008, anvendes på de i stk. 1 nævnte produkter på de betingelser, der er fastsat i aftalen med de pågældende tredjelande. Artikel 2 Forordning (EF) nr. 1267/94 ophæves. Henvisninger til den ophævede forordning gælder som henvis- ninger til nærværende forordning og læses efter sammenlig- ningstabellen i bilag III. Artikel 3 Denne forordning træder i kraft på tyvendedagen efter offent- liggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 7. oktober 2009. () EUT L 39 af 13.2.2008, s. 16. (?) EFT L 138 af 2.6.1994, s. 7. P) Se bilag II. På Kommissionens vegne Mariann FISCHER BOEL Medlem af Kommissionen